**Ceasornicarul**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un gând primăvăratec, drept solie,

a tot bătut la ușa unui vis

Și a cerut destinului să-i fie

prolog la tot ce astăzi nu e scris.

Nu este specialist în reparații,

în a lipi ce soarta-a depărtat.

E doar un antidot la complicații

la tot ce în iubire am ratat.

Cu lacrimi el va unge angrenaje

gripate într-un ceas abrutizant,

când viața s-a rănit in derapaje

și-n căzături pe drumul delirant.

De va roti a sufletului coardă

să repornească ceasul reparat,

Vom depăși a timpului placardă

ce sensuri și destine a schimbat.

Eu am găsit a zeilor pepită

A nemuririi clipă ți-o dedic.

O înserez pe-a timpului orbită

dând ceasului puterea unui “tic”.

De vei primi a dragostei maree,

speranța o vei prinde în cristac,

Iar clipa îți va fi o epopee

dând ceasului puterea unui “tac”.

Să crezi în a iubirii anastază

Pornită din tic-tac-ul sacadat,

Iar lumea într-o nouă ipostază

Va urmări cadranul regradat.

Când va vedea un punct al nemuririi

înlocuind egale divizări,

Atunci va înțelege legea firii

că tu ești Absolutul unei stări.